Αταούλφος της Ορλεάνης

Ο Αταούλφος (ισπαν. Ataúlfo de Orleans, 20 Οκτωβρίου 1913 - 8 Οκτωβρίου 1974) από τον Οίκο της Ορλεάνης ήταν πρίγκιπας της Ορλεάνης. Έγινε πρόεδρος στον "Βασιλικό Όμιλο της Σιδηράς Πύλης", στη Μαδρίτη, το διάστημα 1962-1966. 

Βιογραφία
Ήταν ο τρίτος γιος του Αλφόνσου, Δούκα της Γκαλλιέρα, και της Βεατρίκης των Βέττιν, κόρης του Αλφρέδου της Σαξονίας-Κοβούργου & Γκότα. Ο Αλφόνσος ήταν εκ μητρός εγγονός της Ισαβέλλας Β΄ της Ισπανίας.Λόγω των προγόνων του ήταν πιο πολύ Ισπανός, παρά Γάλλος: ο πατέρας του, Αλφόνσος, ήταν γιος της Ευλαλίας, κόρης της Ισαβέλλας Β΄ και του Αντωνίου, Δούκα της Γκαλλιέρα. Ο τελευταίος ήταν γιος της Λουίζας Φερδινάνδης (κόρης του Φερδινάνδου Ζ΄ της Ισπανίας) και του Αντωνίου, Δούκα του Μονπανσιέ, γιου της Μαρίας Αμαλίας της Νάπολης και Σικελίας (κόρης του Φερδινάνδου Α΄ των Δύο Σικελιών, γιου του Καρόλου Γ΄ της Ισπανίας).

Ο Αταούλφος Κάρολος Ισαβέλος Αλέξανδρος γεννήθηκε στη Μαδρίτη. Ανάδοχοί του έγιναν ο Κάρολος των Δύο Σικελιών σύζυγος της εξαδέλφης τού πατέρα του Μαρίας δε λας Μερθέδες και η Ισαβέλλα, Πριγκίπισσα των Αστουριών θεία του πατέρα του. Αν και δεν έγινε, όπως ο μεγαλύτερος αδελφός του, πρίγκιπας (infante) της Ισπανίας, ο Αλφόνσος ΙΓ΄ της Ισπανίας απένειμε σε αυτόν και στον αδελφό του, Αλόνσο, τα ίδια προνόμια και τιμές. Σπούδασε στη Σχολή Σάντροϋντ, στο Ουίλτσιρ της Αγγλίας. 

Όταν ξεκίνησε ο Ισπανικός Εμφύλιος Πόλεμος, εισήλθε εθελοντικά στη Λεγεώνα Κόνδωρ, τη γερμανική εθελοντική μονάδα που έστειλε ο Χίτλερ για να αποκρούσει τον κομμουνισμό από την Ισπανία. Μόνο αυτός και τα εξαδέλφια του Λουδοβίκος Αλφόνσος και Ιωσήφ Ευγένιος (γιοί του Φερδινάνδου της Βαυαρίας, εξαδέλφου του Αλφόνσου ΙΓ΄) εκπροσώπησαν την Ισπανική Βασιλική Οικογένεια στις επίσημες πράξεις του Φράνκο, ένεκα των υπέρ-της-δημοκρατίας απόψεων των περισσοτέρων μελών της Βασιλικής Οικογένειας.

Ασθένησε από παγκρεατίτιδα και απεβίωσε στη Μάλαγα σε ηλικία 60 ετών, άγαμος.

Πρόγονοι

 Παραπομπές 

Πηγές
 Ataúlfo de Orleans-Borbón

Κατηγορία:Οίκος της Ορλεάνης